Diari Oficial de la Generalitat Valenciana


Sumari del DOGV 5893, del 14-11-2008 (2008/13663)

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a l'empresa Heineken España, SA l'autorització ambiental integrada per a una instal·lació de fabricació de cervesa al terme municipal de Quart de Poblet.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5893

Data del DOGV
:   14-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13911


Data del document
:   16-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Quart de Poblet
    * empresa privada
    * cervesa

RESOLUCIÓ de 16 d'abril de 2008, de la Direcció General per al Canvi Climàtic, per la qual s'atorga a l'empresa Heineken España, SA l'autorització ambiental integrada per a una instal·lació de fabricació de cervesa al terme municipal de Quart de Poblet. [2008/13396]  
Vistos els documents que es troben en l'expedient 217/06 IPPC, instruït a instàncies de l'empresa Heineken España, SA a fi d'obtenir l'autorització ambiental integrada per a una instal·lació de fabricació de cervesa, s'emet aquesta resolució de conformitat amb els següents  
Antecedents de fet  
Primer. Amb data 18 de desembre de 2006, Luca Giordano, en nom de la mercantil Heineken España, SA, amb CIF A-28006013 i domicili social a l'avinguda d'Andalucía, 1 de Sevilla, presenta a la Conselleria de Territori i Habitatge una sol·licitud d'autorització ambiental integrada per a una instal·lació de fabricació de cervesa, que es detalla en l'annex I.  
A la sol·licitud s'adjunta una còpia de la sol·licitud de l'informe de compatibilitat urbanística presentada a l'Ajuntament de Quart de Poblet.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 31 de gener de 2007, l'Ajuntament de Quart de Poblet emet un informe en què indica que el sòl en què se situa l'activitat està qualificat com a urbà i industrial A. Així mateix, assenyala que Heineken España, SA, disposa d'una estació depuradora d'aigües residuals situada en sòl no urbanitzable.  
Atés que l'ús és compatible amb el planejament vigent, es prossegueixen les actuacions.  
En aquest sentit, amb data 11 de juny de 2007, l'Ajuntament emet un nou informe, en el qual conclou que la totalitat de les instal·lacions de l'empresa són compatibles amb el vigent Pla general d'ordenació urbana.  
Quart. Amb data 6 de març de 2007, la Conselleria de Territori i Habitatge requereix nova documentació a l'empresa, que la presenta amb data 27 d'abril de 2007.  
Cinqué. Amb data 12 de juny de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5532).  
Durant aquest període es presenten al·legacions al projecte per part de Juan M. Candel Mora (en representació de Deogracias Candel, SA, d'Almirabi, SL i de Ramón Paredes Sanz) i per part de Vicente Payá Molina, ambdues relacionades amb la compatibilitat urbanística de la instal·lació.  
Vist l'informe favorable de compatibilitat urbanística emés per l'Ajuntament i ja que aquest expedient no suposa una modificació, variació o ampliació de l'emplaçament de les instal·lacions de Heineken España, SA, ni de les condicions urbanístiques que van servir de base per a la concessió en el seu moment de la corresponent llicència d'activitat, es desestimen les al·legacions presentades.  
Sisé. Transcorregut el termini d'informació pública, amb data 21 d'agost de 2007 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 31 d'agost de 2007, es rep l'autorització d'abocament d'aigües residuals industrials a domini públic hidràulic emesa per la Confederació Hidrogràfica del Xúquer amb data 7 d'agost de 2007.  
Vuité. Amb data 5 de novembre de 2007, d'acord amb l'article 30 de la Llei 2/2006, l'Ajuntament de Quart de Poblet emet un informe sobre els aspectes de la seua competència.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Nové. Amb dates 10 de setembre i 28 de desembre de 2007, i 21 de gener i 7 de març de 2008, es requereix a l'empresa documentació complementària aclaridora, que es presenta amb dates 1 d'octubre de 2007, 17 de gener, 25 de febrer i 11 d'abril de 2008.  
Deu. Amb data 16 d'abril de 2008, l'interessat manifesta la seua conformitat amb la proposta de resolució d'autorització ambiental integrada.  
Onze. Amb data 16 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 028/07 IPPC de sol·licitud d'autorització ambiental integrada, promoguda per Heineken España, SA.   
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.1.b.2 de l'annex I de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Concedir a Heineken España, SA l'autorització ambiental integrada per a una indústria de fabricació de cervesa ubicada al quilòmetre 331 de la carretera nacional III (Quart de Poblet), d'acord amb el Projecte de sol·licitud d'autorització ambiental integrada, de novembre de 2006, i subscrit per Santiago Cotán-Pinto Arroyo, Juan Manuel López Suárez i Cristina Becerra Villanueva, la qual queda inscrita en el Registre General d'Instal·lacions IPPC de la Comunitat Valenciana amb el número 179-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els següents focus d'emissió:  
  
Els valors límit d'emissió de contaminants en els filtres de mànegues seran els següents:  
  
Els valors límit d'emissió de contaminants en les calderes seran els següents:  
  
1.2. Control de les emissions  
La periodicitat mínima de control de les emissions en els focus canalitzats per una entitat col·laboradora en matèria de qualitat ambiental en cada focus serà la següent, segons el cabal emés:  
  
Es compliran les següents condicions de presa de mostres i expressió de resultats:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera ha de garantir una correcta dispersió dels contaminants emesos. Concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir les diferents tipologies o els grups de productes que es fabriquen a cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15%.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, es compliran els límits sonors externs establits per a zones d'ús industrial, que són els següents:  
  
En aquest sentit, es realitzarà una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de la instal·lació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13147. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments  
S'autoritza l'abocament d'aigües residuals a la rambla de Poio al terme municipal de Quart de Poblet (València) procedents d'una instal·lació de fabricació de cervesa d'acord amb les prescripcions tècniques i les condicions que es detallen a continuació. Les esmentades condicions seran causa de revisió i revocació en els casos següents:  
Revisió  
D'acord amb l'article 104 del Text refós de la llei d'aigües (Reial decret legislatiu 1/2001 de 20 de juliol), aquest organisme podrà revisar l'informe preceptiu i vinculant sobre l'autorització d'abocaments d'aigües residuals a domini públic hidràulic, que ha avaluat en el marc de la Llei 16/2002, de prevenció i control integrats de la contaminació, en aplicació de l'article 19, en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el seu volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament segons el que disposa l'article 19 de la Llei 16/2002, de prevenció i control integrats de la contaminació a fi de garantir els objectius de qualitat.  
La modificació de les condicions no donarà lloc a indemnització.  
Revocació  
Podran ser causa de revocació els casos d'incompliment d'alguna de les condicions de l'autorització.  
Quan es comprove, bé per l'autoritat ambiental que atorga l'autorització ambiental integrada o per la Confederació Hidrogràfica del Xúquer, que el titular incompleix les condicions relatives a l'abocament d'aigües residuals al domini públic hidràulic establit en l'autorització ambiental integrada. La Confederació Hidrogràfica del Xúquer podrà proposar a l'autoritat ambiental l'inici de la revocació de les condicions d'abocament, sense que aquesta revocació done lloc a indemnització aplicant així mateix al titular l'article 105 del Text refós de la llei d'aigües (Reial decret legislatiu 1/2001, de 20 de juliol).  
  
\* \* \* \* \* \* \* \*   
  
Primer: origen de les aigües residuals  
Segon: instal·lacions de depuració i evacuació  
2.1. Les instal·lacions de depuració i evacuació s'ajustaran a la documentació que consta en l'expedient de referència 1974VI0046.  
2.2. La documentació tècnica mencionada exposa i justifica un sistema de tractament consistent en:  
- Pretractament per mitjà de tamisatge i homogeneïtzació.  
- Sistema anaerobi:  
- tanc d'acidificació/recirculació.  
- digestors anaeròbics de llit de fangs fluidificats tipus UASB on la matèria orgànica es transforma en biogàs.  
- Tractament aeròbic convencional de fangs activats amb doble recirculació que permet l'eliminació de nitrogen N/D i la fixació biològica del fòsfor.  
- Decantació secundària des d'on es produeix la recirculació de fangs cap a l'aireig i, a més, l'extracció de fangs aerobis en excés.  
- Línia de tractament de llots: l'excés de fangs són espessits per gravetat i deshidratats per mitjà de filtres banda.  
2.3. El titular de l'autorització està obligat a mantenir els col·lectors i les instal·lacions de depuració en perfecte estat de funcionament i també ha de designar una persona encarregada d'aquestes obligacions, a la qual subministrarà normes escrites i mitjans necessaris per a l'atenció i funcionament de les instal·lacions.  
2.4. Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte, hauran de ser sotmeses abans de la seua execució a l'aprovació de la Confederació Hidrogràfica del Xúquer. Amb aquesta finalitat, hauran de remetre a la Conselleria de Medi Ambient, Aigua, Urbanisme i Habitatge el certificat de la direcció de les obres en què se'n recullen la data d'inici i terminació, la posada en marxa i les possibles modificacions efectuades en el projecte que es troba en l'expedient; això en el termini màxim d'un mes, comptador a partir de l'endemà al del seu inici i terminació. Aquesta Conselleria remetrà l'esmentada documentació a la Confederació Hidrogràfica del Xúquer.  
2.5. El beneficiari d'aquesta autorització ha de disposar preceptivament de les llicències que per a l'execució de les obres hagen d'atorgar els organismes corresponents.  
2.6. Si les instal·lacions de depuració no estan executades, el titular d'aquesta autorització està obligat a comunicar a la Conselleria de Medi Ambient, Aigua, Urbanisme i Habitatge la finalització de les obres a l'efecte d'alçar l'acta de reconeixement final de les obres i les instal·lacions de depuració, i presentar, en el termini d'un mes des de la posada en marxa, la primera declaració analítica que demostre el compliment dels límits i condicions de l'abocament, realitzat per una entitat col·laboradora del Ministeri de Medi Ambient. L'esmentada documentació serà igualment remesa a la Confederació Hidrogràfica del Xúquer.  
  
\* \* \* \* \* \* \* \* \* \* \* \* \*  
  
  
\* \* \* \* \* \* \* \* \* \* \* \* \* \* \* \* \* \* \*  
Tercer: localització del punt d'abocament  
Quart: característiques, límits qualitatius i quantitatius de l'abocament  
Per a l'establiment dels objectius de qualitat s'ha tingut en compte allò disposat en el Reial decret 927/1988, de 29 de juliol, pel qual s'aprova el Reglament de l'administració pública de l'aigua i de la planificació hidrològica.  
La rambla de Poio desemboca a l'Albufera, les aigües receptores de la qual han estat qualificades com a zona sensible a l'eutrofització per mitjà de la Resolució de 10 de juliol de 2006, de la Secretaria General per al Territori i la Biodiversitat.  
D'altra banda, la zona geogràfica on se situa l'abocament està definida com a zona vulnerable en virtut del Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.  
4.1. Les característiques quantitatives de l'abocament seran les següents:  
4.2. La composició de les aigües de l'efluent residual que s'autoritza a abocar no haurà de superar en cap cas els valors límit d'emissió (VLE) que es fixen en la taula següent i es prohibeix abocar aigües residuals els paràmetres de la qual superen els valors reflectits en l'esmentada taula:  
  
4.3. Queda prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex IlI del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Cinqué: establiment dels programes de reducció de la contaminació  
Analitzada la documentació aportada i tenint en compte les característiques qualitatives de l'abocament i els valors límit d'emissió establits per aquesta autorització, no es considera necessària la presentació de cap programa de reducció de la contaminació sempre que l'abocament complisca els valors límit d'emissió fixats en aquesta autorització.  
Sisé: elements de control de les instal·lacions de depuració i dels sistemes de mesurament de cabal i de la presa de mostres  
6.1. Elements de control de les instal·lacions de depuració  
El punt de control disposarà de fàcil accessibilitat i estarà disposat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
6.2. Sistemes de mesurament de cabal i presa de mostres  
A fi de realitzar controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el Text refós de la llei d'aigües, cada punt d'abocament disposarà de mesurador de cabal continu amb funció totalitzadora de volum d'abocament anual i arqueta de presa de mostres que tinga fàcil accessibilitat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar a la Conselleria de Medi Ambient, Aigua, Urbanisme i Habitatge les característiques tècniques i el punt d'ubicació del mencionat mesurador de cabal i haurà de remetre l'esmentada documentació a aquest organisme.  
6.3. Periodicitat en què és obligatori analitzar i acreditar els paràmetres i les condicions de l'abocament  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de dotze (12) anàlisis anuals. Les anàlisis contindran tots els paràmetres autoritzats i hauran de ser realitzades per un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006 de 23 de març de 2006. Aniran a càrrec del beneficiari d'aquesta autorització les despeses derivades de l'exercici de l'esmentat autocontrol de qualitat.  
Els resultats analítics de les mostres preses es remetran trimestralment, i anualment, dins del primer trimestre de cada any, es realitzarà una declaració de les incidències de l'explotació del sistema de tractament i dels resultats obtinguts per a la millora de l'abocament, el seu volum anual i el resum dels resultats analítics remesos. Aquesta documentació serà remesa a la Conselleria de Medi Ambient, Aigua, Urbanisme i Habitatge, la qual, amb la mateixa periodicitat, la remetrà al Servei d'Abocaments de la Confederació Hidrogràfica del Xúquer.  
Seté: Actuacions i mesures en casos d'emergència  
Per a evitar els abocaments accidentals es prendran les mesures següents:  
- Tots els drenatges i aigües sobrenadants de l'EDAR es recullen en dues fosses per a ser tractats posteriorment a les basses aeròbiques.  
- Es disposa d'un tanc d'emergència de 300 m³ per a recollir abocaments accidentals i que siguen tractats posteriorment.  
- Tots els tancs de productes químics es troben dins de cubetes de retenció.  
- En el cas de falta de subministrament elèctric, que pot ser d'uns minuts, l'aigua es pot anar acumulant als tancs d'homogeneïtzació.  
En els casos d'escapaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims. En tot cas es preservarà la vida i integritat de les persones com també els béns de tercers i l'entorn natural.  
En casos d'emergència, el titular de l'autorització està obligat a informar la Conselleria de Medi Ambient, Aigua, Urbanisme i Habitatge i la Confederació Hidrogràfica del Xúquer de forma immediata de la situació creada com també les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, haurà d'informar Protecció Civil i els òrgans autonòmics implicats.  
Qualsevol anomalia en les instal·lacions de depuració d'aigües residuals que origine un abocament que supere els límits autoritzats s'haurà de comunicar per escrit immediatament a la Conselleria de Medi Ambient, Aigua, Urbanisme i Habitage i a l'organisme de conca, i s'hauran d'adoptar simultàniament les mesures necessàries per a corregir-la en el mínim termini possible.  
Vuité: incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna de les condicions esmentades podrà, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en la lletra c) de l'article 116.3 del Reial decret legislatiu 1/200 1, pel qual s'aprova el Text refós de la llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
Nové: termini de vigència  
El termini de vigència d'aquestes condicions és de quatre anys comptadors a partir de la data de la resolució de l'autorització ambiental integrada.  
L'organisme de conca podrà revisar aquestes condicions en el termini abans esmentat. Si de la revisió resultaren modificacions s'hauran d'incorporar a l'autorització ambiental integrada.  
La revisió proposada té com a objectiu comprovar que l'abocament no siga causa d'incompliment de les normes de qualitat ambiental.  
Deu: import del cànon de control d'abocament  
D'acord amb allò disposat en l'article 113 del Text refós de la llei d'aigües (Reial decret legislatiu 1/2001 de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import de la qual anual en euros, d'acord amb els articles 291 i següents del Reglament del domini públic hidràulic, és el resultat d'aplicar la fórmula següent:  
Cànon = volum x preu bàsic x K2 x K3 x K4  
On:  
- K2 és un coeficient que depén de les característiques de l'abocament, sent en aquest cas 1 per ser un abocament industrial classe l.  
- K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demostren que no se superen els valors límit d'emissió continguts en aquesta autorització. Si per qualsevol circumstància se superen els esmentats valors, K3 serà igual a 2,5.  
- K4 és un coeficient que depén de la qualitat ambiental del medi receptor, sent en aquest cas 1,25 per ser un abocament en zona de categoria I.  
d) Volum és el volum anual d'abocament autoritzat expressat en m³, sent en aquest cas 1.250.000 m³.  
- Preu bàsic és el preu per m³ d'abocament, sent en aquest cas 0,03542 € per ser un abocament d'aigua residual industrial.  
  
\* \* \* \* \* \* \* \* \* \* \* \* \* \* \* \*\* \* \*  
  
D'acord amb l'anteriorment exposat, s'ha calculat l'import anual del cànon de control d'abocament que el titular d'aquesta autorització està obligat a pagar a la Confederació Hidrogràfica del Xúquer i que ascendeix a vint-i-tres mil quatre-cents setanta-sis euros amb cinquanta-sis cèntims (23.476,56 €.).  
El cànon es meritarà el 31 de desembre de cada any. Es liquidarà durant el primer trimestre de cada any el cànon de l'any anterior. Així, coincidirà el període impositiu amb un any natural, excepte en l'exercici en què es produïsca l'autorització de l'abocament o el seu cessament i, en aquest cas, es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament si aquest és major.  
Onze: altres condicions  
11.1. La inspecció i la vigilància de les obres i el control i la inspecció del tractament de les aigües residuals serà exercit per la Confederació Hidrogràfica del Xúquer. El titular de l'abocament haurà de prestar en tot moment l'ajuda corresponent al personal autoritzat per aquest organisme per a la presa de dades i qualsevol classe de mostres que en l'exercici de les seues funcions s'estimen necessàries. Aniran a càrrec del beneficiari les remuneracions i despeses que per aquests conceptes s'originen, d'acord amb les disposicions vigents. Si el funcionament de les instal·lacions de depuració no és correcte, s'hi podran imposar les correccions oportunes per a aconseguir una eficient depuració.  
11.2. Aquestes condicions d'abocament s'atorguen sense perjudici de tercer, deixant estalvi el dret de propietat i d'aprofitament dels recursos hidràulics del corrent en què s'aboca com també les condicions sanitàries i de medi ambient de l'entorn natural, amb l'obligació del titular de l'autorització d'executar les obres necessàries per a conservar o substituir les servituds existents.  
11.3. Els llots generats en el tractament hauran de ser extrets periòdicament i eliminats de forma adequada, siga a través de planta de compostatge, on es tracten adequadament per al seu posterior ús en agricultura, d'acord amb allò establit pel Reial decret 1310/1990, siga per la seua retirada a un abocador controlat  
11.4. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, qui li indicarà motivadament, si s'escau, el nou punt d'abocament. Els costos del canvi del punt d'abocament aniran a càrrec del titular de l'esmentat abocament.  
11.5. La Confederació Hidrogràfica del Xúquer es reserva el dret a realitzar les anàlisis de control que considere oportunes, les despeses inherents a les quals aniran al seu càrrec, quan les característiques de l'efluent residual complisquen les condicions d'aquesta autorització. En cas contrari, els costos aniran a càrrec del beneficiari.  
11.6. Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica del Xúquer.  
11.7. Aquestes condicions no suposen ni exclouen les autoritzacions d'altres organismes de l'administració general de l'Estat, autonòmica o local que puguen ser necessàries, de les quals no queda eximit el beneficiari.  
11.8. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental   
integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
5. Protecció del sòl i de les aigües subterrànies  
Queda prohibit l'abocament a llits, sòls o subsòls que puguen deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
No obstant això, segons es notifica en l'informe, en els seus inicis (1975) l'activitat disposava de depòsits soterrats de combustible que van estar operatius fins a 1989 i 2001. A causa del llarg període de temps que van estar en funcionament podrien constituir un focus d'afecció dels terrenys adjacents a l'entorn dels tancs. Per tot això, s'adverteix que aquesta circumstància s'haurà de tenir en compte a fi de controlar una possible contaminació del sòl, sobretot en el cas en què es desmantellen i s'excave la terra adjacent i, en aquest cas, caldrà controlar i, si és necessari, analitzar la possible afecció.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 2.590.000 hl/any  
\* \* \* \* \* \* \* \* \* \* \* \* \* \* \* \* \* \* \*  
  
L'esmentat centre productiu està inscrit en el Registre General de Productors Autoritzats de Residus de la Comunitat Valenciana.  
En el termini de tres mesos des de la concessió d'aquesta autorització, s'haurà d'aportar una còpia dels documents d'acceptació dels residus produïts, tant perillosos com no perillosos, emesos per un gestor autoritzat. Aquests documents han de ser originals o compulsats, han d'estar segellats pel gestor i han d'estar vigents.  
Quant a la producció de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris. L'esmentat centre productiu està inscrit en el Registre d'Establiment, Centres i Serveis Sanitaris i Veterinaris de la Comunitat Valenciana.  
6.2. Gestió de residus no perillosos  
La instal·lació queda inscrita en el Registre de Gestors Autoritzats de Residus de la Comunitat Valenciana, per a l'operació de valoració R3 (reciclatge o recuperació de substàncies orgàniques que no s'utilitzen com a dissolvents) segons l'annex I de l'Ordre MAM/304/2002, dels residus no perillós amb els codis que s'indiquen a continuació.  
  
6.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Quant a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen i destinació dels residus gestionats. L'esmentat registre serà remés a la Direcció General per al Canvi Climàtic abans de l'1 de març de cada any.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el Reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració  
- característiques de l'emissió o abocament  
- mesures correctores adoptades  
- hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14446:1996.  
Així mateix, quan es determine el tancament definitiu, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any, s'haurà de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació s'haurà de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, el Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 16 d'abril de 2008.- El director general per al canvi climàtic: Jorge Lamparero Lázaro.  
Annex I  
Descripció del projecte  
Heineken España, SA a les seues instal·lacions de Quart de Poblet, disposa d'una instal·lació de fabricació de cervesa, on es produeixen uns 2.590.000 hl/any.  
La cervesa és el resultat de fermentar per mitjà de rents seleccionats el most procedent de la malta d'ordi, sol o mesclat amb altres productes amilacis transformables en sucres per digestió enzimàtica, sotmés a un procés de cocció i addició amb llúpol o derivats.  
Com a suport al procés principal de producció de cervesa, a la fàbrica es disposa dels següents sistemes, instal·lacions i processos auxiliars:  
- Planta de producció de vapor.  
- Planta de producció de fred.  
- Planta de tractament d'aigua de procés. ETAP.  
- Planta de recuperació de CO2.  
- Planta de producció d'aire comprimit.  
- Centre de subministrament elèctric.  
- Planta de depuració d'aigües residuals. EDAR.  
- Sistemes de neteja d'equips.  
- Magatzem de productes químics.  
Quant a focus d'emissió atmosfèrica, la indústria disposa de dues calderes generadores de vapor, de les quals només una està contínuament en funcionament. Aquestes calderes empren com a combustible gas natural. Els gasos de combustió s'emeten a l'atmosfera. Així mateix, hi ha quatre filtres de mànegues corresponents a les aspiracions de pols de malta existents en el procés.   
L'activitat s'abasteix d'aigua des d'un pou (99% de l'aigua consumida) i de la xarxa municipal (l'1% restant). Aquesta aigua s'utilitza tant en reg com en el procés productiu, en la neteja d'equips i instal·lacions, en la línia d'envasament i en el refredament del most.  
Les aigües residuals domèstiques s'ajunten amb les industrials i se sotmeten a un tractament depurador abans del seu abocament al domini públic hidràulic. El tractament depurador consisteix en un tamisatge, homogeneïtzació, tanc d'acidificació/recirculació, digestió anaeròbica UASB, tractament aeròbic i decantació secundària. Els llots són espessits i deshidratats per mitjà de filtres banda.  
La instal·lació disposa d'una xarxa separadora d'aigües pluvials netes, amb dues eixides en la part posterior de la fàbrica al barranc de la Saleta.  
Des del punt de vista de la gestió i producció de residus, la instal·lació s'autoritza per a la valoració de residus no perillosos i s'inscriu com a productor de residus perillosos.